PATVIRTINTA

 Šilutės Žibų pradinės mokyklos

 direktoriaus 2017 m. rugsėjo 1 d.

 įsakymu Nr. I-116

**ŠILUTĖS ŽIBŲ PRADINĖS MOKYKLOS SMURTO IR PATYČIŲ PREVENCIJOS IR INTERVENCIJOS ĮGYVENDINIMO TVARKOS APRAŠAS**

**I skyrius**

**BENDROSIOS NUOSTATOS**

1. Šilutės Žibų pradinės mokyklos smurto ir patyčių prevencijos ir intervencijos įgyvendinimo tvarkos aprašas (toliau – Aprašas) parengtas vadovaujantis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl smurto prevencijos įgyvendinimo mokyklose rekomendacijų patvirtinimo“.

Smurto ir patyčių prevencijos ir intervencijos vykdymo Šilutės Žibų pradinėje mokykloje tvarkos aprašo (toliau – Tvarka) tikslas – padėti atpažinti smurtą ir patyčias patiriantį asmenį, imtis būtinų veiksmų užkertant kelią smurto, patyčių, prievartos apraiškų pasikartojimui, ir užtikrinti emociškai, psichologiškai, fiziškai saugią aplinką.

2. Tvarka nustato smurto ir patyčių prevencijos ir intervencijos vykdymą mokykloje.

3. Smurto ir patyčių prevencija – būdai ir priemonės, skirti smurto ir patyčių rizikos veiksniams atsirasti arba jų įtakai mažinti, stiprinti apsauginius veiksnius. Tai saugios, mokinio asmenybės augimui, brandai ir ugdymuisi palankios aplinkos mokykloje kūrimas, mokyklos bendruomenės narių (mokinių, administracijos atstovų, mokytojų, švietimo pagalbos specialistų, kitų darbuotojų), tėvų (globėjų, rūpintojų) švietimas, informavimas ir kitos priemonės. Tiems mokiniams, kuriems visai mokyklai taikomos prevencijos priemonės yra nepaveikios ir jų nepakanka, taikomos papildomos prevencijos priemonės ar (ir) programos, teikiama švietimo pagalba.

4. Smurto ir patyčių intervencija – mokyklos vadovo, pavaduotojo, mokytojų, švietimo pagalbos specialistų ir kitų mokyklos darbuotojų koordinuoti veiksmai, nukreipti į smurto ir patyčių stabdymą. Taip pat švietimo pagalbos priemonių visuma, taikoma visiems smurto ir patyčių dalyviams (patiriantiems, besityčiojantiems, stebėtojams), esant poreikiui įtraukiant ir mokinių tėvus (globėjus, rūpintojus).

5. Tvarka remiasi šiais principais:

5.1. į patyčias būtina reaguoti nepriklausomai nuo jų turinio (dėl socialinės padėties, lyties, seksualinės orientacijos, negalios, religinės ar tautinės priklausomybės, išskirtinių bruožų ar kt.) ir formos;

5.2. kiekvienas mokyklos administracijos atstovas, mokytojas, švietimo pagalbos specialistas ar kitas darbuotojas, pastebėjęs patyčias, smurtą ar sužinojęs apie jas, turi reaguoti ir jas stabdyti;

5.3. veiksmų turi būti imamasi visais atvejais, nepriklausomai nuo asmenų, pranešančių apie patyčias ar smurtą amžiaus ir pareigų bei nepriklausomai nuo besityčiojančių ar patiriančių patyčias, smurtą asmenų amžiaus ir pareigų.

6. Visi mokyklos bendruomenės nariai (mokiniai, administracijos atstovai, mokytojai, švietimo pagalbos specialistai, tėvai (globėjai, rūpintojai), kiti darbuotojai) pasirašytinai supažindinami su Tvarka, ją įgyvendinančiais dokumentais.

7. Tvarkoje vartojamos sąvokos:

7.1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai pasikartojantys veiksmai siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui. Patyčios gali būti tiesioginės (atvirai puolant ir/ar užgau-

liojant) bei netiesioginės (skaudinant be tiesioginės agresijos):

7.1.1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

7.1.2. socialinės patyčios: socialinė izoliacija arba tyčinė atskirtis, gandų skleidimas, gero vardo gadinimas, manipuliavimas draugyste ir kt.;

7.1.3. elektroninės patyčios: skaudinančių ir gąsdinančių asmeninių tekstinių žinučių

ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas siekiant suteršti gerą vardą arba santykius, pažeminti ir kt.;

7.2. smurtas – sąmoningas jėgos taikymas siekiant sužeisti ar įžeisti kitą asmenį (mušimas, spardymas, spaudimas, dusinimas, užkabinėjimas, turtinė žala ir kt.);

7.3. smurtą ir/ar patyčias patiriantis vaikas – mokinys, prieš kurį smurtaujama ar iš kurio yra tyčiojamasi;

7.4. smurtautojas ir/ar besityčiojantysis – mokinys ar suaugęs, inicijuojantis smurtą, patyčias ir/ar prisidedantis prie jų;

7.5. patyčias patiriantis suaugęs – administracijos atstovas, mokytojas, švietimo pagalbos specialistas ar kitas darbuotojas, prieš kurį smurtaujama ar iš kurio tyčiojasi mokinys(-iai) ar suaugęs asmuo;

7.6. stebėtojas – mokinys ar suaugęs, matantis smurtą, patyčias ar žinantis apie jas;

7.7. smurto ir patyčių prevencijos ir intervencijos stebėsena – patyčių situacijos mokykloje stebėjimas renkant, analizuojant faktus ir informaciją, svarbią šio reiškinio geresniam pažinimui bei valdymui.

**II SKYRIUS**

**SMURTO IR PATYČIŲ PREVENCIJA**

8. Smurto ir patyčių prevencija ir intervencija yra svarbi mokyklos veiklos dalis, kurios planavimu, organizavimu ir stebėsena rūpinasi mokyklos vadovas, Mokyklos vaiko gerovės komisijos nariai, klasių vadovai, o jos vykdymo procese dalyvauja visi mokyklos bendruomenės nariai.

9. Mokykla vadovaujasi:

9.1. mokymo(si) sutartyje numatytais įsipareigojimais;

9.2. patvirtintomis mokinio elgesio taisyklėmis, kurios reglamentuoja pozityvų/laukiamą bei neleistiną/nepageidaujamą mokinių elgesį;

9.3. poveikio priemonių taikymu, numatytų „Drausminimo kopėtėlėse“;

9.4. vidaus tvarkos taisyklėse numatytais mokinių skatinimo, motyvavimo už pozityvų elgesį priemonėmis ir būdais.

10. Elgesio normos yra žinomos ir suprantamos visiems mokyklos bendruomenės nariams, jomis vadovaujasi kiekvienas mokyklos darbuotojas, siekdamas atpažinti ir pastiprinti pozityvų mokinių elgesį.

11. Smurto ir patyčių prevencijos ir intervencijos vykdymo tvarkos įgyvendinimą koordinuoja Mokyklos vaiko gerovės komisija, kuri:

11.1. kiekvienais mokslo metais inicijuoja ir organizuoja anoniminę visos mokyklos mokinių, klasių koncentrų, pasirinktos klasės ar bendruomenės apklausą apie smurtą, patyčias, mokymo(si) aplinkos saugumą, mokyklos bendruomenės narių tarpusavio santykius, vadovaudamasi mokyklos veiklos kokybei įsivertinti ir tobulinti skirtais instrumentais ar kitais pasirinktais būdais (apklausa, stebėjimu, pokalbiais ar kt.), apibendrina jos rezultatus bei identifikuoja aktualias problemas. Su apklausų rezultatais supažindinama mokyklos bendruomenė;

11.2. atsižvelgiant į apklausos ar pranešimų apie patyčias analizės duomenis, esant reikalui, Vaiko gerovės komisija rengia smurto ir patyčių prevencijos ir intervencijos priemonių planą. Mokyklos darbuotojai, pagal pasiskirstytas atsakomybes, įgyvendina numatytas Priemones. Priemonių įgyvendinimą koordinuoja mokyklos vadovo paskirtas mokyklos darbuotojas;

11.3. teikia siūlymus mokyklos vadovui dėl smurto ir patyčių prevencijos ir intervenci-

jos priemonių įgyvendinimo mokykloje, Tvarkos tobulinimo ir mokyklos darbuotojų kvalifikacijos tobulinimo smurto ir patyčių prevencijos ir intervencijos srityje ar kitais klausimais;

12. Mokinių socialinių ir emocinių kompetencijų ugdymas – mokinių savęs pažinimo, empatijos, problemų ir konfliktų sprendimo, pykčio valdymo, streso įveikos, bendravimo ir bendradarbiavimo bei kiti socialiniai įgūdžiai:

12.1. mokinių socialinių ir emocinių kompetencijų ugdymas vykdomas:

12.1.1. integruojant į dalyko(-ų) ugdymo turinį;

12.1.2. įgyvendinant prevencines programas;

12.1.3. integruojant į neformaliojo vaikų švietimo veiklas, organizuojant prasmingas, bendruomeniškumą, pilietiškumą, saviraiškų dalyvavimą skatinančias veiklas;

12.1.4. socialinių įgūdžių ugdymo užsiėmimų metu;

12.1.5. organizuojamų prevencinių paskaitų metu, kurias veda įvairių sričių specialistai.

13. Mokiniams, kuriems visai mokyklai taikomos prevencijos priemonės yra nepaveikios ar jų nepakanka, taikomos papildomos prevencijos priemonės:

13.1. Mokyklos vaiko gerovės komisija ar socialinis pedagogas inicijuoja švietimo pagalbos ar kitos reikalingos pagalbos (pvz. psichologinės, medicininės, policijos ir pan.) mokiniui teikimą;

13.2. socialinis pedagogas ar klasės mokytojas kreipiasi į Mokyklos vaiko gerovės komisiją, dėl mokinio įrašymo į mokyklos rizikos grupės mokinių sąrašą.

14. Tėvų įtraukimas:

14.1. skatinamas tėvų dalyvavimas kuriant saugią mokymo(si) aplinką mokykloje, įtraukiant juos į prevencijos ir intervencijos priemonių planavimą ir įgyvendinimą, kitas veiklas, teikiant pasiūlymus klasių tėvų susirinkimų metu, individualių pokalbių metu ir Mokyklos taryboje;

14.2. ne rečiau kaip kartą per metus tėvai informuojami, konsultuojami ar šviečiami apie ankstyvosios prevencijos programų vykdymą klasėse, saugios aplinkos mokykloje kūrimą bei pozityvios tėvystės ugdymo klausimais.

15. Mokyklos pedagoginiai darbuotojai ne rečiau kaip kartą per ketverius metus tobulina kvalifikaciją mokinių socialinių ir emocinių kompetencijų ugdymo srityje, taip pat tobulina asmenines socialines ir emocines kompetencijas.

**III SKYRIUS**

**SMURTO IR PATYČIŲ INTERVENCIJA**

16. Visais įtariamų ir realių patyčių ir smurto atvejais kiekvienas mokyklos administracijos atstovas, mokytojas ar švietimo pagalbos specialistas, kitas darbuotojas:

16.1. įsikiša įtarus ir/ar pastebėjus patyčias ar smurtą – nutraukia bet kokius tokį įtarimą keliančius veiksmus;

16.2. primena mokiniui ar kitam bendruomenės nariui kuris tyčiojasi, smurtauja, mokyklos nuostatas patyčių, smurto klausimais;

16.3. jei mokiniui ar kitam bendruomenės nariui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus), mokyklos darbuotojus ar atitinkamas institucijas (pvz.: policija, greitoji pagalba);

16.4. išsaugo vykstančių elektroninių patyčių įrodymus ir imasi priemonių elektroninėms patyčioms sustabdyti;

16.5. apie įtariamas ar/ir įvykusias patyčias, smurtą nedelsiant informuoja mokyklos vadovą ir mokyklos socialinį pedagogą;

16.6. surenka informaciją apie besityčiojančių, smurtaujančių asmenų tapatybę, dalyvių skaičių ar išsaugotus įrodymus (informaciją) elektroninių patyčių atveju bei kitus svarbius faktus ir užpildo pranešimo formą (tvarkos aprašo 1 priedas). Visą surinktą medžiagą tą pačią įvykio dieną perduoda mokyklos socialiniam pedagogui.

17. Socialinis pedagogas gavęs informaciją apie įtariamas ir/ar įvykusias patyčias, smurtą:

17.1. registruoja pranešimą apie įvykį Socialinės paramos gavėjų registracijos žurnale;

17.2. išsiaiškinus situaciją apie tai informuoja mokyklos vadovą, klasės mokytoją, tėvus (globėjus, rūpintojus), kitas reikalingas institucijas;

17.3. organizuoja individualius pokalbius su patyčių dalyviais, esant poreikiui, kviečia mokinių tėvus dalyvauti pokalbiuose;

17.4. vykdo tolesnę situacijos stebėseną;

17.5. nesiliaujant patyčioms ar esant sudėtingesniam patyčių atvejui kreipiasi į Mokyklos vaiko gerovės komisijos pirmininką dėl Mokyklos vaiko gerovės komisijos posėdžio inicijavimo;

18. Mokyklos vaiko gerovės komisijos sprendimu ir vadovaujantis sudarytu Pagalbos veiksmų planu po įvykio, paskirti atsakingi asmenys įgyvendina pagalbos veiksmų planą (tvarkos aprašo 2 priedas).

19. Užpildytas smurto ir patyčių prevencijos ir intervencijos įgyvendinimo (tvarkos aprašo 1 priedas) saugomas socialinio pedagogo kabinete, (tvarkos aprašo 2 priedas) pridedamas prie Mokyklos vaiko gerovės komisijos posėdžio protokolo.

20. Administracijos atstovas, mokytojas, švietimo pagalbos specialistas ar kitas darbuotojas, patyręs mokinių patyčias ar smurtą, užpildo pranešimo apie patyčias ar smurtą formą (tvarkos aprašo 1 priedas) ir apie įvykį informuoja mokyklos vadovą.

21. Mokyklos vadovas, sužinojęs apie mokyklos darbuotojo patiriamas patyčias, smurtą arba mokyklos darbuotojo tyčiojimąsi, smurtavimą, sprendžia susidariusią situaciją vadovaudamasis šiuo Tvarkos aprašu, vidaus tvarkos taisyklėmis, Lietuvos Respublikos Darbo kodeksu.

**IV SKYRIUS**

**BAIGIAMOSIOS NUOSTATOS**

22. Visi dokumentai, esantys mokinio asmens byloje, ir duomenys, susiję su mokiniu ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti mokinio teises ir teisėtus interesus.

Susipažinome